open-index/open-wikipedia-markdown huggingface dataset:
Viulun valmistus

**Viulun valmistus** on ollut ja on edelleen pääasiassa käsityötä. Viulun rakentamisen taito on lähtöisin Italiasta 1500-luvulta. Maineikkaimpia viulunrakentajia on Antonio Stradivari, jonka aikalainen Suomessa oli Johan Petter Roos (k. 1735). Viulunrakennustaito tuli Suomeen 1700-luvulla Tukholmasta. Vanhin säilynyt Suomessa tehty viulu on Johan Lindströmin vuonna 1796 rakentama; sitä säilytetään Sibelius-museossa Turussa.

Viulun kannen materiaalina käytetään kuusta, joka on tähän akustisesti parasta. Muuhun runkoon käytetään alppivaahteraa. Kolmas puumateriaali on eebenpuu. Se on hyvin kova puulaji, ja sitä käytetään otelaudassa, viritintapeissa, kieltenpitimessä, leukatuessa sekä ylä- ja alasatuloissa. Puuta kuivataan useita vuosia ensin ulkotiloissa, sitten viileissä sisätiloissa ja lopulta kuivissa, lämpimissä sisätiloissa. 

Kannen muotoiluun käytetään talttoja ja pieniä höyliä. Valmiin kannen paksuus on 4–5 mm. Ennen rakentajan korva kertoi, milloin viritys on kohdallaan. Nykyisin käytetään apuna viritysmittaria. Valmis viulu lakataan lakalla, jonka viulunrakentaja tekee itse. Lakka on joko öljylakkaa, spriilakkaa tai näiden sekoitusta. Vanhoissa viuluissa on käytetty öljylakkaa. Muita käytettäviä materiaaleja ovat muun muassa riisi ja lohikäärmeen veri. Tehdasviuluissa käytetään selluloidilakkaa, polyuretaanilakkaa tai nitrolakkaa. Vanhaa viulua ei lakata uudestaan, sillä se muuttaisi soinnin.

Kielet valmistettiin aiemmin suolista. Suolikieliä ei kuitenkaan voi virittää yhtä korkealle kuin nykyisiä kieliä. Nykykielet valmistetaan halpoihin soittimiin teräksestä, kalliimpiin punotusta materiaalista, jossa voi olla suolta tai nailonia ja päällä alumiinia tai hopea-sekoitusta.

Viulun rakentaminen kestää 350–400 tuntia. 

## Lähteet
* 
* 
*
Species

**Laji** () voi tarkoittaa seuraavia:

* laji, yksi taksonomian hierarkiataso
* laji ontologiassa
* *[[Peto (elokuva)|Peto]]* (engl. *Species*), elokuva vuodelta 1995.
Denise Guénard

**Denise Guénard** (o.s. **Laborie**, 13. tammikuuta 1934 Saint-Maurice, Val-de-Marne – 23. toukokuuta 2017) oli ranskalainen yleisurheilija, jonka menestyksekkäimmät lajit olivat 80 metrin aitajuoksu ja viisiottelu.

Denise Laborie kilpaili 18-vuotiaana Helsingin 1952 olympialaisissa ja karsiutui alkuerissä sekä 100 metrin juoksussa että 4 × 100 metrin viestijuoksussa. Bernin EM-kilpailuissa 1954 hän sijoittui 80 metrin aitajuoksussa neljänneksi ajalla 11,3&nbsp;s. Hän osallistui myös 4&nbsp;×&nbsp;100 metrin viestijuoksuun, jossa Ranska karsiutui alkuerissä. Avioitumisensa jälkeen hän osallistui Rooman 1960 olympialaisissa 80 metrin aitajuoksuun ja karsiutui välierissä.

Belgradin EM-kilpailuissa 1962 Denise Guénardin päälaji oli viisiottelu, jossa hän saavutti hopeaa koottuaan ennätyspisteensä 4&nbsp;735 pistettä. Hänen tuloksensa ottelun osalajeissa olivat 10,9&nbsp;s 80 metrin aitajuoksussa, 11,65&nbsp;m kuulantyönnössä, 157&nbsp;cm korkeushypyssä, 580&nbsp;cm pituushypyssä sekä 24,4&nbsp;s 200 metrin juoksussa. Hän juoksi edelleen myös 4&nbsp;×&nbsp;100 metrin viestijuoksussa, jossa Ranska karsiutui alkuerissä. Tokion 1964 olympialaisissa hän sijoittui viisiottelussa 12:nneksi pistein 4&nbsp;548 sekä 4&nbsp;×&nbsp;100 metrin viestijuoksussa kahdeksanneksi ajalla 46,1&nbsp;s. Budapestin EM-kilpailuissa 1966 hän sijoittui viisiottelussa kahdeksanneksi tuloksella 4&nbsp;483 pistettä. Osalajien tulokset olivat tällöin 11,2&nbsp;s, 11,13&nbsp;m, 156&nbsp;cm, 564&nbsp;cm ja 25,7&nbsp;s.

Guénard voitti useita Ranskan mestaruuksia: viisiottelussa vuosina 1953–1954, 1961 ja 1963–1968, 80 metrin aitajuoksussa vuosina 1954–1955, 1960–1962 ja 1965, korkeushypyssä vuosina 1953 ja 1964, pituushypyssä vuosina 1965–1966 sekä kiekonheitossa vuonna 1959. Ranskan ennätyksiä hän paranteli viisiottelussa ja 4&nbsp;×&nbsp;100 metrin viestijuoksussa. Hän oli pituudeltaan 168-senttinen ja painoi aktiivivuosinaan 57 kiloa.

## Henkilökohtaiset ennätykset

* 100 metrin juoksu: 11,7 (1963)
* 200 metrin juoksu: 24,4 (1962)
* 80 metrin aitajuoksu: 10,8 (1965)
* Korkeushyppy: 166 (1968)
* Pituushyppy: 608 (1963)
* Kiekonheitto: 43,26 (1959)
* Viisiottelu: 4&nbsp;735 (1962)

## Lähteet

* 
* 
* 

### Viitteet
Madeleine Thétu

**Madeleine Thétu** (s. 23. marraskuuta 1937 Pariisi, Ranska) on entinen ranskalainen yleisurheilija, jonka päälajit olivat pituushyppy ja viisiottelu.

Thétu sijoittui Tukholman EM-kilpailuissa 1958 viisiottelussa 13:nneksi 4&nbsp;154 pisteellä. Hänen tuloksensa ottelun osalajeissa olivat 12,3&nbsp;s 80 metrin aitajuoksussa, 10,88&nbsp;m kuulantyönnössä, 150&nbsp;cm korkeushypyssä, 554&nbsp;cm pituushypyssä ja 26,4&nbsp;s 200 metrin juoksussa. Rooman 1960 olympialaisissa hän sijoittui pituushypyssä 14:nneksi tuloksella 585&nbsp;cm; karsinnassa hän hyppäsi tuloksen 596&nbsp;cm.

Thétu voitti Ranskan mestaruuden viisiottelussa vuosina 1957–1959, pituushypyssä vuosina 1960–1961 sekä korkeushypyssä vuonna 1957. Hän oli pituudeltaan 171-senttinen ja painoi aktiivivuosinaan 61 kiloa.

## Henkilökohtaiset ennätykset

* 200 metrin juoksu: 25,4 (1967)
* 80 metrin aitajuoksu: 11,3 (1967)
* Korkeushyppy: 160 (1967)
* Pituushyppy: 608 (1961)
* Kuulantyöntö: 11,84 (1968)
* Viisiottelu: 4&nbsp;549 (1967)

## Lähteet

* 
*
Wasting Love

**Wasting Love** on heavy metal -yhtye Iron Maidenin kappale vuoden 1992 albumilta *[[Fear of the Dark (albumi)|Fear of the Dark]]*. Kappale on Iron Maidenin ensimmäinen ja ainoa power balladi ja se on yksi yhtyeen tunnetuimmista. Kappaleen on säveltänyt Bruce Dickinson ja Janick Gers.

Single julkaistiin alun perin vain Alankomaihin. "Wasting Love" oli ensimmäinen Iron Maidenin single, jota ei julkaistu vinyylillä. B-puolella on kolme livenä levytettyä kappaletta, jotka äänitettiin Lontoon Wembleyn areenalla 17. joulukuuta 1990 No Prayer on Tour -kiertueella.

Singlen kansi on kolmas, jossa ei esiinny yhtyeen maskottia Eddie the Headia. Kannessa kuvataan kappaleen musiikkivideota.

Kappale ei saavuttanut Britanniassa listasijoitusta.

## Kappaleet
#
#
#
#

## Kokoonpano
*Bruce Dickinson – laulu
*Dave Murray – kitara
*Janick Gers – kitara, taustalaulu
*Steve Harris – bassokitara, taustalaulu
*Nicko McBrain – rummut

## Lähteet
*

### Viitteet
Marthe Djian

**Marthe Djian** (o.s. **Lambert**, s. 6. maaliskuuta 1936 Pariisi, Ranska) on entinen ranskalainen yleisurheilija, jonka päälajit olivat pituushyppy ja viisiottelu.

Marthe Lambert sijoittui Bernin EM-kilpailuissa 1954 viisiottelussa kahdeksanneksi ennätyspisteillään 4&nbsp;203. Melbournen 1956 olympialaisissa hän sijoittui pituushypyssä viidenneksi tuloksella 588&nbsp;cm ja karsiutui 80 metrin aitajuoksun välierissä. Avioiduttuaan hän kilpaili Marthe Djian -nimisenä Tukholman EM-kilpailuissa 1958 ja sijoittui pituushypyssä kymmenenneksi tuloksella 583&nbsp;cm sekä keskeytti 80 metrin aitajuoksun välierissä.

Djian voitti Ranskan mestaruuden viisiottelussa vuonna 1955 sekä 80 metrin aitajuoksussa ja pituushypyssä vuosina 1956 ja 1958. Hän teki pituushypyssä Ranskan ennätyksen seitsemän kertaa: vuonna 1955 hän sivusi vanhaa ennätystä 577&nbsp;cm ja viimeinen parannus oli vuonna 1958 tehty tulos 613&nbsp;cm. Heinäkuussa 1958 hänestä tuli ensimmäinen kuusi metriä hypännyt ranskalainen naispituushyppääjä. Hän kuului myös kahdesti 4 × 100 metrin viestijuoksun Ranskan ennätystä parantaneeseen joukkueeseen. Hän oli pituudeltaan 164-senttinen ja painoi aktiivivuosinaan 57 kiloa.

## Henkilökohtaiset ennätykset

* 100 metrin juoksu: 12,5 (1958)
* 200 metrin juoksu: 26,4 (1954)
* 80 metrin aitajuoksu: 11,1 (1956)
* Korkeushyppy: 156 (1955)
* Pituushyppy: 613 (1958)
* Kuulantyöntö: 12,08 (1956)
* Viisiottelu: 4&nbsp;203 (1954)

## Lähteet

* 
* 
*
Phil Campbell

**Philip Anthony Campbell** (7. toukokuuta 1961 Pontypridd, Wales – 13. maaliskuuta 2026) oli brittiläisen heavy metal -yhtyeen Motörheadin kitaristi.

Campbell innostui kitaransoitosta ollessaan kymmenvuotias. Hän kertoi esikuvikseen muun muassa Jimi Hendrixin sekä Led Zeppelinin Jimmy Pagen. Kahdentoista ikäisenä hän sai nimikirjoituksen Lemmy Kilmisteriltä, joka oli tuolloin Hawkwind-yhtyeen basisti. Ollessaan kolmetoista vuotta hän soitti kabareeyhtyeessä Contrast. Hän soitti myös pub rock -bändissä nimeltä Roktopus keikkaillen ympäri Etelä-Walesia. Vuonna 1978 hän osti ensimmäisen Les Paulinsa, ja vuonna 1979 hän perusti heavy metalia soittavan yhtyeen Persian Risk. Se julkaisi Campbellin ollessa yhtyeessä singlet ”Calling For You” (1981) ja ”Ridin’ High” (1983).

Hän liittyi vuonna 1984 Motörheadiin Lemmy Kilmisterin ja Phil Taylorin järjestämien koe-esiintymisten kautta ja toimi yhtyeen kitaristina yhtyeen loppuun asti. On myös kerrottu, että Phil Campbell uhkasi erota useita kertoja yhtyeestä, minkä basisti Kilmister esti useaan otteeseen.

## Lähteet

## Aiheesta muualla
Erinomainen esiintyjä animaatio-ohjelmassa (Daytime Emmy)

**Erinomainen esiintyjä animaatio-ohjelmassa** (*Outstanding Performer in an Animated Program*) on vuodesta 1995 lähtien vuosittain jaettu palkinto Daytime Emmy -gaalassa.

## Voittajat

## Katso myös
*Erinomaisen ääninäyttelyn Emmy-palkinto

## Lähteet
*Daytime Emmy Awards
Joulupukki puree ja lyö

**Joulupukki puree ja lyö** on laulaja M. A. Nummisen esittämä humoristinen jouluaiheinen musiikkikappale. Kappale julkaistiin vuonna 1971 ilmestyneellä albumilla *[[Joulupukin juhannusyö]]*. Kappaleen on säveltänyt M. A. Numminen, ja sanoittanut Jarkko Laine. Tyyliltään musiikkikappale on foxtrotia. Kappale perustuu Nummisen itse keksimäänsä tarinaan, jonka hän oli kertonut kepposena naapurin pojalle. 

Kappale kertoo joulupukista, joka rikkoo perinteisen roolinsa. Kappaleessa joulupukki muun muassa kiroilee, käyttäytyy väkivaltaisesti perheen vanhempia ja lapsia kohtaan ja vie perheen jouluruoat. Joulupukin osuudet laulaa oopperalaulaja Pentti Tuominen.

Hannu Taanila kirjoitti levyn saatesanoissa: ”Kaikki jouluun liittyvä aikuisten keksimä ja hellimä lapsenomaisuus pannaan tässä levyssä pilkaksi. Mutta Numminen ei pilkkaa paatoksella vaan iloisella rahvaanomaisella menolla." Kappale on edelleen yksi tunnetuimmista satiirisista joululauluista.

## Coverversioita
* Ajattara-yhtye julkaisi kappaleesta coverin "Tulppaani"-singlellä vuonna 2007, ja vuonna 2009 ilmestyneellä albumilla *[[Joululevy]]*.
* Il Vaselino levytti kappaleen vuonna 2006.

## Lähteet

## Aiheesta muualla
* Ylen Elävä arkisto: M. A. Numminen: Joulupukki puree ja lyö
Viulunrakentaja

**Viulunrakentaja** on soitinrakentaja, joka rakentaa viuluja. Jousen valmistaminen kuuluu toiselle ammattikunnalle. Viulunrakennustaito on kehittynyt muiden kielisoittimien, kuten luutun, mandoliinin, harpun ja kitaran, rakennustaidon rinnalla.

Tunnettuja viulunrakentajia ovat olleet erityisesti italialaiset.
*Gasparo da Salò (1549–1609), 
*Amati-suku
*Gagliano-suku
*Guarneri del Gesù
*Giovanni Paolo Maggini
*Valentino Siani
*Antonio Stradivari
*Carlo Testore
*Giovanni Battista Guadagnini
*Lorenzo Storioni
*Evasio Emilio Guerra

## Viulunrakentajia Suomessa
Suomeen viulunrakennustaito tuli 1700-luvulla Tukholmasta. Stradivariuksen aikalainen Johan Petter Roos (k. 1735) on vanhin tunnettu suomalainen viulunrakentaja. Vanhin säilynyt suomalainen viulu on Johan Lindströmin vuonna 1796 valmistama viulu, jota säilytetään Sibelius-museossa. Suomessa on noin 20 ammattimaista viulunrakentajaa, mutta viulun rakentaminen on myös monen harrastus.

## Aiheesta muualla
*Viulunrakentajat.net
*Vanhempia suomalaisia viulunrakentajia
*Ammattia harjoittavien suomalaisten viulunrakentajien kilta
Kirjake

**Kirjake** on metallista valettu nelisärmäinen ladontakappale, jollaisista aikaisemmin ladottiin painokoneeseen painettava teksti. Kirjakkeissa oleva kohokuvio, *kirjasin*, painoi paperille kirjaimen tai muun merkin. Kirjakkeita alettiin käyttää Euroopassa 1400-luvulla. Kiinassa sama tekniikka oli kehitetty jo aiemmin.

## Tekniikka

Kirjakkeet valetaan erityisestä metalliseoksesta, jonka tulee olla kovaa kulutuskestävyyden vuoksi ja lujaa, jotta se kestää painamista sekä valamisen takia helposti sulavaa. Tavallisin kirjasinmetalli on lyijy-antimoni-tinaseosta.  Metallikirjakkeen valamiseen tai muuten valmistamiseen käytetty muotti on nimeltään *matriisi*. Matriisin valmistamiseen käytetty malli puolestaan on *patriisi*.

Metallin lisäksi kirjakkeita on valmistettu myös puusta. Puukirjakkeet keksittiin Yhdysvalloissa, ja niiden laajamittainen valmistus alkoi 1820-luvulla. Puukirjakkeita valmistettiin vain otsikko- tai julistekäyttöön. Yleensä niiden vähimmäiskoko oli 72 pistettä. Puukirjakkeiden valmistus oli halvempaa kuin vastaavankokoisten metallikirjakkeiden, mutta ne olivat kuitenkin hyvin kestäviä. Puukirjakkeita tehtiin yleensä tammesta, päärynäpuusta ja kirsikkapuusta. Puukirjakkeet tulivat hyvin suosituiksi, ja niitä valmistettiin 1830-luvulta lähtien teollisesti pantografin avulla.

Painotekniikan muututtua sähköiseksi on kirjasin- ja kirjake-sanojen välinen ero nykykäytössä hämärtynyt. Sähköisessä muodossa olevista painokirjaimista käytetään yleensä sanaa kirjasin, toisinaan kirjasintyyppi-sanan synonyyminä.


Tiedosto:Sorts on composing stick.jpg|Kirjakkeita ladottuna latomahakaan.
Tiedosto:De Vinne 1876 - Punch and matrix.jpg|Patriisi ja matriisi.
Tiedosto:2006 Holzlettern 026 23A.jpg|Puukirjakkeita, joita voidaan käyttää esim. julisteiden suurissa otsikoissa.


## Katso myös
* Kirjapainotaito

## Lähteet
*Itkonen, Markus: Kirjaintyypit ja tyyli. RPS-yhtiöt 2015. 
### Viitteet

## Aiheesta muualla
Barbara Goodson

**Barbara Dale Goodson Gustafson** (s. 16. elokuuta 1949 Brooklyn, New York) on yhdysvaltalainen ääninäyttelijä, joka tunnetaan lukuisista dubbauksistaan animen parissa, sekä useiden Power Rangers -aiheisten sarjojen äänirooleista. Hän oli muun muassa ensimmäisen sarjan *[[Mighty Morphin Power Rangers]]in* pääpahiksen Rita Repulsan äänenä.

## Ura
Goodson on tehnyt äänirooleja 1980-luvulta lähtien televisioon ja on tehnyt eniten äänirooleja Power Rangers aiheisiin näytelmäsarjoihin. Hän on muun muassa äänittänyt Rita Repulsaa, prinssi Sprocketia ja Orbusta Power Rangers Zeossa, sekä Mandilokia Power Rangers: Wild Forcessa. Goodson on tehnyt alkuperäisiä äänirooleja myös animaatioihin Fragglit, Hämähäkkimies, Queer Duck: The Movie ja Avatar.

Animen parissa Goodson on ollut mukana dubbaamassa englanniksi sarjoja kuten Kikin lähettipalvelu, Twilight of the Dark Master, Tekkaman Blade, Final Fantasy: Legend of the Crystals, Cowboy Bebop, Akira, Love Hina ja Ergo Proxy. Hän on tehnyt urallaan jo yli 150 dubbausroolia animeen. Hänen ääntään on kuultu myös tietokone- ja videopeleissä, kuten Disgaea -pelisarjassa, Grim Fandangossa ja World of Warcraft: The Burning Crusadessa.

## Lähteet

## Aiheesta muualla
* Barbara Goodson CrystalAcidsissa
Kuusen kotiin tuoda saamme

**Kuusen kotiin tuoda saamme** ( tai *Deck the Hall*) on alkuperältään walesilainen joululaulu.

Walesilainen John Parry Ddall (n. 1710–1782) kirjoitti sävelmän muistiin 1700-luvulla, mutta sävelmä on tätä vanhempi. Alkuperäiset kymrinkieliset sanat kirjoitti John Ceiriog Hughes, joka antoi runolle nimen *Nos Galan* (”Uudenvuoden aatto”). Laulu julkaistiin nykyisessä muodossaan ensi kerran 1860-luvulla (tuolloin vielä nimellä *Nos Galan*) John Thomasin toimittamassa laulukokoelmassa *Welsh Melodies with Welsh and English Poetry*. Uudet kymrinkieliset sanat oli laatinut runoilija Talhaiarn (John Jones) ja englanninkieliset Thomas Oliphant. Englanninkielisten sanojen mieleenpainuvin osa, jokaisen säkeen lopussa toistuva ”Fa la la la la la la la la” -rallatus, on peräisin jo alkuperäisistä ”Nos Galan” -laulusta ja liittyy alkujaan Walesin keskiaikaiseen lauluperinteeseen.

Laulun on suomentanut Väinö Sola. Suomenkielisen version ovat levyttäneet Helsingin NMKY:n mieskuoro Auvo Nuotion johdolla vuonna 1960 sekä useat muut kuorot myöhemmin.

## Lähteet

## Aiheesta muualla
Thors

**Thors** voi tarkoittaa seuraavia asioita:

* Thors, kunta Auben departementissa, koillisessa Ranskassa
* Thors, kunta Charente-Maritimen departementissa, läntisessä Ranskassa. 
* Thors on myös sukunimi. Nimi on Suomessa nykyään 151 henkilöllä. Nimen tunnettuja kantajia ovat:
** Alva Thors (s. 2005), suomalainen yhdistetyn hiihtäjä
** Astrid Thors (s. 1957), entinen RKP:n kansanedustaja, ministeri ja europarlamentaarikko
** Carl-Eric Thors (1920–1986), kielitieteilijä, Helsingin yliopiston professori
** Frits Thors (s. 1909), hollantilainen toimittaja ja uutistenlukija
** Ólafur Thors (1892–1964), islantilainen poliitikko, joka oli viisi kautta Islannin pääministerinä.

Thors on myös saksalaisen muusikon Horst Bösingin salanimi.

## Lähteet
A Classic Case

**A Classic Case** on Lontoon sinfoniaorkesterin ja Jethro Tullin studioalbumi, jolla versioidaan Jethro Tullin kappaleita. Sovituksesta ja orkesterin johdosta vastaa entinen Tull-mies David Palmer.

## Kappaleet
#"Locomotive Breath" – 4:16
#"Thick as a Brick" – 4:24
#"Elegy" – 3:41
#"Bourrée" – 3:10
#"Fly By Night" – 4:12
#"Aqualung" – 6:22
#"Too Old To Rock 'n' Roll; Too Young To Die" – 3:27
#"Teacher / Bungle In The Jungle / Rainbow Blues / Locomotive Breath" – 3:58
#"Living In The Past" – 3:29
#"War Child" – 4:56

## Muusikot
*Lontoon sinfoniaorkesteri
*David Palmer: sovitus, orkesterin johto
*Ian Anderson: huilu, laulu
*Martin Barre: sähkökitara
*Dave Pegg: basso
*Peter-John Vettese: kosketinsoittimet
*Dave Burgess: rummut
Happy Xmas (War Is Over)

”**Happy Xmas (War Is Over)**” on John Lennonin, Yoko Onon ja The Plastic Ono Bandin kappale. Se levytettiin New Yorkissa lokakuussa 1971 tuottaja Phil Spectorin avustuksella. Lapsikuoro taustalla on Harlem Community Choir. Kappale on Lennonin reaktio Vietnamin sotaan.  Siitä on tullut ikivihreä joululaulu ja se on ilmestynyt useilla joululevyillä.

Kappaleen sanoitus perustuu Lennonin ja Yokon rauhankampanjaan jouluna 1969, jolloin yhteentoista suurkaupunkiin ympäri maailmaa ilmestyi 16. joulukuuta valtavia kylttejä, joissa luki teksti ”War is Over! If you want it. Happy Christmas from John and Yoko.” Tämä oli maailmanlaajuisella mittakaavalla katsoen yksi suurimpia rauhankampanjoita ja julisteisiin vastattiinkin paikoin viesteillä ”We want it! Happy Christmas to John and Yoko.”.

Kappaleen melodia on osittain lainattu vanhasta kansanlaulusta ”Stewball”, jonka on levyttäneet ainakin Peter, Paul and Mary ja Joan Baez.

Coverversion kappaleesta ovat levyttäneet muun muassa Céline Dion ja Maroon 5. 

Kappaleesta on tehty suomenkielinen käännöskappale nimellä "Joulun rauhaa", jonka ovat sanoittaneet Juha Vainio ja Jukka Virtanen. 

## Lähteet
Joulun rauhaa

**Joulun rauhaa** voi tarkoittaa seuraavia:

* *Joulun rauhaa*,  John Lennonin, Yoko Onon ja The Plastic Ono Bandin kappaleen *[[Happy Xmas (War Is Over)]]* suomenkielinen versio
* Joulun rauhaa, Jarkko Aholan albumi vuodeta 2023.
Slovenian jalkapalloliiga

**Slovenian jalkapalloliiga** (), tunnettu myös nimellä **1. SNL**, on Slovenian jalkapallon korkein sarjataso. Tällä hetkellä liiga on viralliselta nimeltään **PrvaLiga Telekom Slovenije** pääsponsorina toimivan puhelinyhtiön mukaan. Liiga perustettiin Slovenian itsenäistyttyä Jugoslaviasta vuonna 1991. Tätä ennen, vuosina 1920–1991 Slovenian liigaa pelattiin Jugoslavian alasarjana. 

Slovenian jalkapalloliiga on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 30. ajanjaksolla 2020–2024.

## Joukkueet kaudella 2025–2026
Seuraavat joukkueet pelaavat kaudella 2026 Slovenian jalkapalloliigassa:

## Mitalistit

### Parhaat maalintekijät

## Lähteet

## Aiheesta muualla
* Liigan sivusto
Serhi Lebid

**Serhi Lebid** (, s. 15. heinäkuuta 1975 Dnepropetrovsk, Ukrainan sosialistinen neuvostotasavalta) on ukrainalainen maasto- ja kestävyysjuoksija.

Lebid on voittanut maastojuoksun Euroopan mestaruuden vuosina 1998, 2001, 2002, 2003, 2004, 2005, 2007, 2008 ja 2010. Lisäksi hän on saavuttanut EM-hopeaa 2000 ja pronssia 1997 ja 2009. Maastojuoksun MM-kilpailuissa hän sai hopeaa Mohammed Mourhitin voittamassa pitkän matkan kilpailussa Oostendessa 2001. Edellisenä vuonna hän oli sijoittunut Vilamourassa pitkällä matkalla kahdeksanneksi ja lyhyellä matkalla kymmenenneksi. 

Lebid saavutti pronssia Münchenin 2002 EM-kisojen 5&nbsp;000&nbsp;metrin juoksussa ajalla 13.40,00. Sydneyn olympialaisissa 2000 hän sijoittui samalla matkalla seitsemänneksi ajalla 13.37,80. Universiadeissa hän on voittanut 5&nbsp;000&nbsp;metrin juoksun 1999, 2001 ja 2003 . Hän voitti saman lajin myös Euroopan cupin superliigassa Malagassa 2006. Göteborgin EM-kilpailuissa 2006 hän sijoittui 10&nbsp;000&nbsp;metrin juoksussa viidenneksi. Barcelonan EM-kisoissa 2010 hän oli 5&nbsp;000 metrin neljäs.

## Henkilökohtaiset ennätykset
### Ulkoradat

### Sisäradat

## Lähteet
*
### Viitteet
Agamede

**Agamede** () oli kreikkalaisessa mytologiassa Augeiaan tytär, joka meni naimisiin Mulioksen kanssa. Hän tunsi kaikki maasta kasvavien yrttien parantavat voimat.

Hyginuksen mukaan Agamede synnytti Poseidonille Diktyksen.

## Lähteet
Cristina Valenzuela

**Cristina Valenzuela** (s. 11. heinäkuuta 1987) on yhdysvaltalainen ääninäyttelijä, joka tunnetaan laajalti taiteilijanimellä **Cristina Vee**.

## Ura
Valenzuela oli kiinnostunut ääninäyttelemisestä 16-vuotiaasta asti, ja pian hänen toiveensa toteutui, kun yhdysvaltalainen dubbausyhtiö Bang Zoom! Entertainment huomasi Valenzuelan kyvyn Anime Expossa vuonna 2004. Sittemmin yhtiö kutsui hänet äänityksiin animea, elokuvia ja mainoksia varten. Valenzuela on ääninäytellyt League of Legends -pelin Riven The Exile -hahmon äänen. Hän on ääninäyttelijänä myös Violetta-nimisessä telenovela-sarjassa Violettan roolissa.

## Lähteet

## Aiheesta muualla
* Cristina Valenzuela CrystalAcidsissa
Jesús España

**Jesús España Cobo** (s. 21. elokuuta 1978 Valdemoro, Madridin itsehallintoalue, Espanja) on espanjalainen kestävyysjuoksija.

España sijoittui kolmanneksi Wienin 2002 sisäratojen EM-kilpailujen 3&nbsp;000&nbsp;metrin juoksussa. Hän jakoi pronssimitalin John Mayockin kanssa ajalla 7.48,08.  Münchenin EM-kilpailuissa hän oli 5&nbsp;000&nbsp;metrillä yhdestoista. Birminghamin MM-hallikisoissa 2003 hän sijoittui 3&nbsp;000&nbsp;metrillä neljänneksi ajalla 7.42,70. Hän voitti Ibero-Amerikan mestaruuden 5&nbsp;000&nbsp;metrillä 2004. Vuonna 2005 hän voitti Firenzessä Euroopan cupin 3&nbsp;000&nbsp;metrin juoksun. Helsingin MM-kilpailuissa hänet hylättiin 5&nbsp;000&nbsp;metrin alkueräjuoksussa.

España voitti 5&nbsp;000&nbsp;metrin Euroopan mestaruuden Göteborgissa 2006. Hän juoksi ajan 13.44,70 kukistaen Mohammed Farahin yhdeksällä sadasosasekunnilla.  Birminghamin sisäratojen EM-kilpailuissa 2007 hän sai pronssia 3&nbsp;000&nbsp;metrillä ajalla 8.02,91. Osakan MM-kilpailuissa hän oli 5&nbsp;000&nbsp;metrillä seitsemäs. Saman vuoden maastojuoksun EM-kilpailuissa hän oli kuudes ja voitti kultaa joukkuekilpailussa. Pekingin olympialaisissa 2008 hän sijoittui 5&nbsp;000&nbsp;metrillä 14:nneksi. Torinon EM-hallikilpailuissa 2009 hän saavutti kolmannen sisäratojen EM-pronssinsa 3&nbsp;000&nbsp;metrillä juostuaan ajan 7.43,29.

España voitti Euroopan joukkuemestaruuskilpailujen 3&nbsp;000&nbsp;metriä Leiriassa 2009 ajalla 8.01,73. Berliinin MM-kilpailuissa hän oli 5&nbsp;000&nbsp;metrillä kymmenes. Dohan sisäratojen MM-kilpailuissa 2010 hän sijoittui 3&nbsp;000&nbsp;metrillä kuudenneksi. Hän voitti samana vuonna Euroopan joukkuemestaruuskilpailujen 3&nbsp;000&nbsp;metriä. Barcelonan EM-kilpailuissa 2010 hän sijoittui 5&nbsp;000 metrillä toiseksi ajalla 13.33,12. Maastojuoksun EM-kilpailuissa hän oli yhdeksäs ja joukkuekilpailussa pronssilla. Pariisin sisäratojen EM-kilpailuissa 2011 hän oli 3&nbsp;000&nbsp;metrin viides. Kesällä hän voitti Euroopan joukkuemestaruuskilpailujen 5&nbsp;000 metriä ja sijoittui Daegun MM-kilpailuiden 5&nbsp;000 metrillä kahdenneksitoista. Hän oli EM-kilpailujen 5&nbsp;000 metrillä 20:s Helsinginssä 2012 ja 11:s Zürichissä 2014. Hän sijoittui 3&nbsp;000&nbsp;metrillä neljänneksi Prahan sisäratojen EM-kilpailuissa 2015. Saman vuoden Pekingin MM-kilpailuissa hän karsiutui 5&nbsp;000&nbsp;metrin alkuerissä.

España sijoittui Amsterdamin EM-kilpailuissa 2016 puolimaratonilla kymmenenneksi ja joukkuekilpailussa toiseksi. Rio de Janeiron olympialaisissa hän oli maratonilla 65:s. Berliinin EM-kilpailuissa 2018 hän sijoittui maratonilla kuudenneksi ja joukkuekilpailussa toiseksi. 

## Ennätykset
### Ulkoradat

### Sisäradat

## Lähteet
*
*Tilastopajan profiili 

### Viitteet
Susanna Heikki

**Susanna Heikki** (s. 21. toukokuuta 1973 Kolari) on suomalainen iskelmälaulaja ja vuoden 2015 tangokuningatar.

## Ura
16-vuotiaana Heikki sai kutsun, jossa häntä pyydettiin solistiksi Vega-nimiseen tanssiyhtyeeseen. Hän keikkaili Vega-yhtyeen kanssa yhteensä neljä vuotta, jonka jälkeen hän aloitti soolouransa. Hän lopetti keikkailun vuonna 2001 jäätyään äitiyslomalle. Vuonna 2007 Heikki palasi esiintymislavoille. 

Heikki on toiminut Dannyn kiertueilla ja *[[Taikaa|Taikaa...]]*-levyllä taustalaulajana.  Paitsi laulajana, Heikki on työskennellyt myös muun muassa radiojuontajana Radio Nostalgia -kanavalla. 

Heikki valittiin tangokuningattareksi vuoden 2015 Seinäjoen Tangomarkkinoilla. Aiemmin hänet oli valittu tangoprinsessaksi vuonna 1997.

## Diskografia
* ''Susanna Heikki'' (1998)
* ''Pakene'' (1999)
* *[[Vietelleen]]* (2004)
* ''Jos rakkaus sattuu'' (2014)

## Lähteet

## Aiheesta muualla

* Susanna Heikin kotisivu 
* Susanna Heikin esittely Auraviihteen sivuilla
Andres Tarand

**Andres Tarand** (s. 11. tammikuuta 1940 Tallinna) on virolainen poliitikko. Tarand toimi Viron pääministerinä vuosina 1994–1995 ja myöhemmin Euroopan parlamentin jäsenenä vuosina 2004–2009. Hän edustaa Sosiaalidemokraattista puoluetta.

## Ura
Tarand valmistui Tarton valtionyliopistosta vuonna 1963 klimatologian tutkinnolla. Hän jatkoi opintojaan yliopistossa ja suoritti tutkinnon maantieteestä vuonna 1973.

Tarand toimi Korkeimman neuvoston jäsenenä vuosina 1990–1992 ja Viron parlamentin Riigikogun jäsenenä vuosina 1992–2004. Hän toimi Mart Laarin ensimmäisen hallituksen ympäristöministerinä vuosina 1992–1994.

Tarandista tuli maan pääministeri Mart Laarin jälkeen marraskuussa 1994. Hänen johtamansa hallitus istui vain 161 päivää, mikä tekee siitä uudelleenitsenäistyneen Viron toistaiseksi lyhytikäisimmän. Tarand valittiin Euroopan parlamenttiin vuonna 2004 Sosiaalidemokraattisesta puolueesta. Parlamentissa hän edusti Euroopan sosiaalidemokraattista puoluetta.

## Perhe
Andres Tarandilla ja hänen vaimollaan Mari Tarandilla on kaksi poikaa. Heidän vanhempi poikansa Indrek Tarand (s. 1964) tunnetaan poliitikkona ja toimittajana, joka valittiin Euroopan parlamenttiin vuoden 2009 vaaleissa. Indrek oli myös ehdolla presidentinvaaleissa vuonna 2011 saaden riigikogussa 26 ääntä. Tarandien nuorempi poika Kaarel Tarand (s. 1966) on tunnettu toimittaja.

## Lähteet

## Aiheesta muualla

*
The Contender Challenge: UK vs USA

**The Contender Challenge: UK vs USA** on yhdysvaltalaisen The Contender -sarjan kolmas tuotantokausi. Tällä kaudella alkuperäisen sarjan ensimmäisen ja toisen kauden suosituimmat nyrkkeilijät muodostivat yhteisen Yhdysvaltojen joukkueen, joka matkusti Isoon-Britanniaan maaotteluun Britannian parhaimpia nyrkkeilijöitä vastaan. Ottelut käytiin Newcastlessa 30. maaliskuuta 2007 saman illan aikana.

## Otteluparit

Ottelun voittaja **lihavoitu**.

## Tulos

Kilpailu päättyi yhdysvaltalaisten voittoon luvuin 4–2. Joukkue palkittiin *Sugar Ray Leonard Cup* -palkinnolla.

## Aiheesta muualla

* Ohjelman traileri (Youtube)
Ruhtinaspiispa

**Ruhtinaspiispa** () on Saksassa aiemmin käytössä ollut arvonimi, jonka valtio myönsi sellaisille katolisille piispoille, jotka olivat myös Pyhän saksalais-roomalaisen keisarikunnan (962–1806) valtakunnanruhtinaita. Mainzin, Trierin ja Kölnin ruhtinasarkkipiispat olivat myös vaaliruhtinaita. Myöhemmin arvonimeä kantoivat Breslaun piispa, jotkin itävaltalaiset piispat ja unkarilaisen Esztergomin arkkipiispa. Ensimmäisen maailmansodan jälkeen arvonimeä käytettiin enää vain Itävallassa.

Ruhtinaspiispan arvonimi on esiintynyt myös joissain muissa maissa. Montenegro oli vuosina 1516–1852 ortodoksisen ruhtinaspiispan (*vladika*) hallitsema teokratia.

## Lähteet
* Otavan iso tietosanakirja, Otava 1964
Resoluutio (mittaustekniikka)

**Resoluutio** kuvaa mittaustekniikassa mittausjärjestelmän erottelukykyä. Esimerkiksi tyypillisen digitaalisen kuumemittarin resoluutio on 0,1 °C. Resoluutio on eri asia kuin tarkkuus.

## Signaalin digitoinnin vaikutus mittausjärjestelmän resoluutioon
Digitaalisissa mittajärjestelmissä mitattavaa fysikaalista suuretta havainnoidaan tarkoitukseen sopivan anturin avulla. Anturista saadaan usein analoginen signaali: esimerkiksi jännite tai aaltomuoto, joka muunnetaan digitaaliseen muotoon analogia-digitaalimuuntimella. Anturin ominaisuuksien ohella myös AD-muunnos asettaa rajan mittauksen resoluutiolle. AD-muunnoksen resoluutiota mitataan muunnoksen syvyydellä: mitä useampibittinen AD-muunnin on käytössä, sitä parempi resoluutio voidaan saavuttaa. Esimerkiksi kymmenbittinen lineaarinen AD-muunnin kykenee erottelemaan toisistaan 210=1024 jännitetasoa ja jos mittausalue on 0...1 Volttia niin resoluutioksi tässä tapauksessa tulee suunnilleen 1 mV. Varsinaisen mittausresoluution lisäksi kokonaisresoluutioon vaikuttaa myös näyttölaitteen resoluutio.

## Näytteistystiheyden vaikutus resoluutioon
Digitaalisissa mittausjärjestelmissä puhutaan myös näytteenottotaajuudesta. Näytteenottotaajuus määrää, kuinka nopeita ilmiöitä voidaan mitata ja mikä on mittausten aikaresoluutio. Lisäksi on huomioitava Nyquistin teoreeman vaatimukset: mikäli mittausjärjestelmän näytteenottotaajuus on liian alhainen, signaalin kaistaleveyteen nähden signaali laskostuu.

## Katso myös
*Resoluutio
*Resoluutio (luonnontieteet)
*Resoluutio (kuvatekniikka)
*Erotuskyky
The Early Days

**The Early Days** on Iron Maidenin DVD-setti, joka käsittelee yhtyeen historiaa vuodesta 1975 vuoden 1983 *[[Piece of Mind]]iin*. DVD:llä on harvinaisia videoita, konsertteja ja haastatteluja. DVD:llä esiintyvät myös yhtyeen alkuaikojen jäsenet Kent Ewing, Doug Sampson, Terry Rance, Ron Matthews, Terry Wapram ja Bob Sawyer.

## Kappaleet
### Ensimmäinen levy
#### Live at the Rainbow (21. joulukuuta 1980)
# "The Ides of March"
# "Wrathchild"
# "Killers"
# "Remember Tomorrow"
# "Transylvania"
# "Phantom of the Opera"
# "Iron Maiden"

#### Beast over Hammersmith (20. maaliskuuta 1982)
# "Murders in the Rue Morgue"
# "Run to the Hills"
# "Children of the Damned"
# "The Number of the Beast"
# "22 Acacia Avenue"
# "Total Eclipse"
# "The Prisoner"
# "Hallowed Be Thy Name"
# "Iron Maiden"

#### Live in Dortmund (18. joulukuuta 1983)
# "Sanctuary"
# "The Trooper"
# "Revelations"
# "Flight of Icarus"
# "22 Acacia Avenue"
# "The Number of the Beast"
# "Run to the Hills"

### Toinen levy
*The Early Days* (dokumentti - 90 minuuttia)
20th Century Box (harvinainen tv-dokumentti vuodelta 1981 - 20 minuuttia)
Live At The Ruskin (havinaista kotivideomateriaalia - 45 minuuttia)
5 promovideota: "Women In Uniform", "Run To The Hills", "The Number Of The Beast", "The Trooper" ja "Flight Of Icarus"
TV-esiintymisiä (40 minuuttia) + piilotettuja ekstroja 

#### Live at the Ruskin Arms (1980)
# "Sanctuary"
# "Wrathchild"
# "Prowler"
# "Remember Tomorrow"
# "Running Free"
# "Transylvania"
# "Another Life"
# "Phantom of the Opera"
# "Charlotte the Harlot"

#### Ekstrat
# "Running Free" (Live *[[Top of the Pops]]issa* 1980)
# "Women in Uniform" (Live *[[Top of the Pops]]issa* 1980)
# "Running Free" (Live Rock and Popissa Saksassa 1980)

#### Promovideot
# "Women in Uniform"
# "Run to the Hills"
# "The Number of the Beast"
# "Flight of Icarus"
# "The Trooper"

DVD sisältää valokuvagallerian. Siinä on myös yli 150 kuvaa, valokuvia, taidetta, kiertuepäivämäärät ja diskografian).
Agamedes

**Agamedes** () oli kreikkalaisessa mytologiassa yleisimmin Orkhomenoksen kuninkaan Erginoksen poika ja Trofonioksen veli. Toisen version mukaan hän oli Stymfaloksen poika, joka meni naimisiin Epikasteen kanssa ollen siten Kerkyonin isä ja Trofonioksen isäpuoli. Kolmannen version mukaan hän olisi ollut joko Apollonin ja Epikasteen, tai Zeuksen ja Iokasteen poika, ja Trofonioksen veli.

Agamedes – kuten Trofonioskin – oli taitava arkkitehti, ja hän rakensi tämän kanssa Apollonin Delfoin temppelin ja kuningas Hyrieuksen aarrekammion; tosin Aristofaneen skoliassa kerrotaan, että veljekset olisivat rakentaneet Augeiaan aarrekammion. Kerrotaan, että Trofonios ja Agamedes tekivät aarrekammioon salaisen sisäänkäynnin, jonka ainoastaan he tunsivat. Kuningas Hyrieus oli ymmällään, kun veljekset tyhjensivät hänen aarteitaan, mutta holvien sinetit pysyivät koskemattomina. Niin kuningas rakensi ansan hopea- ja kulta-astioihinsa, ja seuraavalla ryöstöretkellä Agamedes jäi ansaan tiukasti kiinni. Trofonios katkaisi veljensä pään, jottei häntä voitaisi yhdistää ansaan jääneeseen ruumiiseen, mutta tällöin maa aukeni ja nielaisi Trofonioksen.

Cicero puolestaan kertoo, kuinka veljekset rakennettuaan Apollonin temppelin rukoilivat jumalaa myöntämään heille palkkioksi työstään sen, mikä olisi parasta ihmiselle. Apollon lupasikin tehdä näin kolmen päivän kuluttua, ja päivän saapuessa molemmat veljeksistä löydettiin kuolleina.

## Lähteet
Kemin teatteri

**Kemin teatteri** on Kemin kaupungissa toimiva teatteri. Vuoteen 2022 se toimi kunnallisesti Kemin kaupunginteatterina, kunnes siitä tehtiin yhdistyspohjainen. Sen toiminnasta vastaa Meri-Lapin Teatteriyhdistys.

## Historia

Teatteritoiminta Kemissä alkoi 1800-luvun lopulla työväenliikkeen ja raittiusliikkeen piirissä. Kaupunginteatterin avajaiset pidettiin 5. lokakuuta 1947. Näytelmänä oli Lauri Haarlan *Synti*.

Vuoteen 1980 asti teatteri toimi Kemin Pirtissä. Omat tilat teatteri sai Kemin kulttuurikeskuksen valmistuttua vuonna 1980. Teatterisalissa on 329 istumapaikkaa.

Teatteri toimi kunnallisesti vuoteen 2022 asti, jonka jälkeen siitä tuli yhdistyspohjainen. Sen toiminnasta vastaa Meri-Lapin Teatteriyhdistys.

Joulukuussa 2022 Kemin kaupunki, Meri-Lapin teatteriyhdistys ja teatterin harjoitustilan omistava RM Confidence oy sopivat uuden kotinäyttämön rakennuttamisesta. 

## Teatterin johtajat

* Vili Lehosti 1947–1952
* Urpo Lauri 1952–1954
* Risto Veste 1954–1960
* Aarne Virkki 1960–1961
* Oiva Luhtala 1961–1965
* Ilmi Parkkari 1965–1966
* Pentti Pesä 1966–1968
* Aulis Ruostepuro 1968–1970
* Matti Miikkulainen 1970–1982
* Kari Selinheimo 1982–1988
* Juha-Pekka Hotinen ja Esko Salervo 1988–1990

* Seppo Luhtala 1990–1994
* Hannu Wegelius 1994–1997
* Olli-Pekka Ulkuniemi 1997–2000
* Eero Siren 2000–2002
* Tytti Oittinen 2002–2004
* Timo Sokura 2004–2008
* Juha Vuorinen 2008–2012
* Kari Hakala 2012–2012
* Ulla Leppänen (vs. johtaja) 2012–2013
* Sarianne Paasonen 2013 – 31.7.2021
* Mikko Bredenberg 1.10.2021–

## Näyttelijöitä
*Marketta Airo (1983–)
*Eeva Eklund (1971–1983)
*Ilkka Granberg (–1983)
*Paavo Halttunen (1969–1981)
*Tellervo Harkko-Saarnio (1969–)
*Jari Järveläinen (–1981)
*Pentti Kallio (1983–)
*Ossi Kangas (–1969)
*Väinö Kangas (–1983)
*Kirsti Kemppainen (–1971)
*Juha Kingelin (1983–)
*Lauri Koreekoski (myös ohjaaja, 1969–)
*Ahti Kuoppala (–1971)
*Turkka Lehtinen (–1969)
*Aune Lind-Lehtinen (–1969)
*Orvokki Oksanen (–1969)
*Anna-Maija Ollikainen (–1983)
*Leena Pesonen (–1981)
*Timo Pylkkänen (–1983)
*Sinikka Sailio (1983–)
*Lasse Tahvanainen (–1983)
*Satu Tala (1983–)

## Lähteet

## Aiheesta muualla
* Teatterin kotisivut
Ausgeflippt

**Ausgeflippt** on industrial metalia soittavan yhtyeen Hanzel und Gretylin ensimmäinen albumi, ja sen julkaisi vuonna 1995 levy-yhtiö Energy Records. Tämä yhtyeen ensimmäinen levy on enemmän tekno-industrialia, toisin kuin muut albumit, jotka taas ovat enemmään industrial metalia. Levyn sanoitukset ovat pääosin englantia, mutta levyllä on  myös sanoituksia muilla kielillä, mm. saksaa, kreikkaa ja ranskaa. Albumilta ilmestyi yksi single, "Shine 2001".

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* 
*
Kurkkukipu

**Kurkkukipu** on tyypillinen flunssan ensioire, jolla tarkoitetaan nielun ja kaulan alueen kipuja.

Yleisin syy kurkkukipuun on yleensä tavallisen viruksen aiheuttama nielun limakalvon tulehdus. Siihen liittyy nuhaa, yskää sekä lievää lämmön nousua.

Jos kurkkukipuun liittyy korkea kuume, eikä siihen liity muita flunssan oireita, voi kysymyksessä olla bakteerien aiheuttama nielutulehdus eli angiina. Kurkku on tällöin punoittava ja siellä voi näkyä vaaleita peitteitä. Tällöin tulisi hakeutua lääkärin vastaanotolle. Kurkkukipuun auttaa tai sitä lievittää usein lämpimät juomat, kurkkupastillit, ja hunaja.

## Lähteet

## Katso myös
*Kurkunpäätulehdus
Kerkyon

**Kerkyon** , ) oli kreikkalaisessa mytologiassa Poseidonin ja Amfiktyonin tyttären poika. Eräiden lähteiden mukaan hän olisi ollut myös Triptolemoksen velipuoli. Hyginus väittää Kerkyonia Hefaistoksen pojaksi.

Kerkyon oli kotoisin Arkadiasta, mutta eleli Eleusiin ympäristössä, jossa hän haastoi ohikulkijat painimaan kanssaan ja surmasi nämä kamppailussa. Lopulta hän haastoi Theseuksen, joka voitti ja surmasi tämän.

Kerkyonilla mainitaan olleen kaksi lasta, Hippothoon ja Alope, jota kohtaan hän osoitti julmuutta.

## Muita saman nimisiä hahmoja

Kerkyon oli myös Agamedeen poika, josta tuli Hippothooksen isä.

## Lähteet

## Aiheesta muualla
Pump

***Pump*** on Aerosmithin studioalbumi vuodelta 1989. Yhtyeen kymmenes albumi sisältää muun muassa Yhdysvalloissa menestyneet singlet "*Love In An Elevator*", "*Janie's Got A Gun*", "*What It Takes*" ja "*The Other Side*". Albumi myi yli 7 miljoonaa kappaletta, ja sen myötä Aerosmith voitti ensimmäisen Grammy-palkintonsa. Albumin teosta on kuvattu myös dokumentti "*Making Of Pump*".
## Kappaleet
# "Young Lust" – 4:18
# "F.I.N.E."* – 4:09
# "Going Down" – 0:17 / "Love in an Elevator" – 5:21
# "Monkey on My Back" – 3:57 
# "Water Song" – 0:10 / "Janie's Got a Gun" – 5:28 
# "Dulcimer Stomp" – 0:49 / "The Other Side" – 4:07 
# "My Girl" – 3:10 
# "Don't Get Mad, Get Even" – 4:48 
# "Hoodoo" – 0:55 / "Voodoo Medicine Man" – 3:44 
# "What It Takes" – 6:28 

(* = Fucked, Insecure, Neurotic, Emotional)

## Lähteet
Transmissions from Uranus

**Transmissions From Uranus** on Hanzel und Gretylin toinen studioalbumi. Levy on viimeinen julkaisu Energy Recordsilla, joka meni konkurssiin. Avaruus ja koneet ovat levyn keskeisin asia, ja seuraavilla levyillään Hanzel und Gretyl keskittyivät enemmän totalitaarisiin hallintojärjestelmiin.

## Kappaleet
#
#
#
#
#
#
#
#
#
#
#
#
#
#
#
#

## Arviot
* Allmusic: 

## Aiheesta muualla
* Transmissions from Uranus discogs.com -sivustolla
* 

## Lähteet
Über Alles

**Über Alles** on industrial metal -yhtyeen Hanzel und Gretyl kolmas studioalbumi. Albumin kappaleiden kansallissosialismiin viittaavia nimiä ja sanoituksia on kritisoitu ja niistä kiistelty. Vaikka albumi menestyi hyvin, kaksi ensimmäistä albumia olivat menestyneet paremmin. Albumia ei saa julkaista Saksassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 

## Lähteet

## Aiheesta muualla
* Über Alles discogs.com -sivustolla
*
Kahvihappo

**Kahvihappo** on luonnossa esiintyvä fenolinen karboksyylihappo. Se on keltainen kiteinen happo, joka liukenee kuumaan veteen ja alkoholeihin. Sitä on useissa hedelmissä ja kasveissa, kuten kahvissa. Kahvihappo on kanelihapon johdos, jossa on lisäksi kaksi fenolista hydroksyyliryhmää. 

Kahvihappo toimii antioksidanttina in vitro ja myös in vivo. Sitä on pidetty rottakokeiden perusteella karsinogeenina, mutta samoissa tutkimuksissa sen on todettu vähentävän paksusuolen syöpää. Ihmisellä sen karsinogeenisuutta ei ole todettu.

Kahvihappo voi muodostaa esterin kiinihapon kanssa, jolloin muodostuu klorogeenihappoa. Sekä kahvihappoa että klorogeenihappoa esiintyy kahvipavuissa.

Kahvihappoa käytetään matriisina MALDI-massaspektroskopiassa.

## Lähteet

## Aiheesta muualla
*Liber Herbarum II: Kahvihappoa sisältäviä kasveja
*PubChem: Caffeic acid 
*DrugBank: 3,4-Dihydroxycinnamic Acid 
*Human Metabolome Database: Caffeic acid 
*Food Component Database (FooDB): Caffeic acid 
*Food Component Database (FooDB): trans-Caffeic acid 
*Food Component Database (FooDB): cis-Caffeic acid 
*Kyoto Encyclopedia of Genes and Genomes (KEGG): Caffeic acid 
*ChemBlink: Caffeic acid 
*Dr. Duke's Phytochemical and Ethnobotanical Databases: Caffeic acid
A Philosophical Enquiry into the Origin of Our Ideas of the Sublime and Beautiful

**A Philosophical Enquiry into the Origin of Our Ideas of the Sublime and Beautiful** on Edmund Burken estetiikkaa käsittelevä tutkielma, joka julkaistiin 1757. Teoksessa käsitellään kysymystä miten syntyvät kauniin ja subliimin (eli ylevän) kokemukset. Burken mukaan näiden kokemusten alkuperäinen syy on ihmisen biologisissa toiminnoissa, vieteissä. Todellisuuden havaitut ärsykkeet vaikuttavat viettitoimintoihin synnyttäen esteettisen kokemuksen. Teosta ei ole suomennettu.

## Viettitoiminta esteettisen kokemuksen pohjana

Esteettisen kokemuksen Burke näkee pohjimmiltaan johtuvan ihmisen viettitoiminnasta. Näitä ihmisen perusviettejä on kaksi: *self-preservation* eli itsesuojeluvietti ja *society*, jolla Burke tarkoittaa ihmisten yhteisöllistä kanssakäymistä. Jälkimmäisestä *society*-vietistä suomalainen estetiikan tutkija K. S. Laurila käyttää suomenkielistä vastinetta *seuravietti*. Kaikki, mitä ihminen tekee, koskettaa jollain tapaa jompaakumpaa näistä vieteistä. Subliimi johtuu lopulta itsesäilytysvietistä ja kaunis seuravietistä.

Koska Burke asettaa esteettisen vaikutuksen niin läheiseen yhteyteen viettielämän kanssa, häntä voidaan pitää estetiikan fysiologisen suunnan edeltäjänä, jonka edustajat pyrkivät palauttamaan esteettiset kokemukset fysiologiaan tai biologisiin vietteihin. Subliimin vaikutusta kuvaillessa Burke selittää sen ensin aiheuttavan ylenmääräistä hermojännitystä ja täristystä, minkä lopputuloksena on sisäelinten vapautuminen vaarallisesta tukkeutumisesta. A. W. Schlegel huomautti ironisesti, että ylevää voi silloin parhaiten ostaa apteekista. Burken mukaan kaunis vaikuttaa päinvastaisesti: kaunis aiheuttaa väsymyksen, voipumuksen ja raukeuden tunnetta, joka johtuu ruumiin kiinteitten osien höltymisestä ja laukeamisesta.

Adam Phillips käyttää Burken teoriasta nimitystä eroottinen empirismi. Sillä hän tarkoittaa, että kauneuden kokeminen liittyy Burken esteettisessä teoriassa pohjimmiltaan suvunjatkamiseen. Tämä ajatus enteili tulevaa darvinismia.

## Lähteet
* 
* 
* Phillips, A.: esipuhe teokseen 

### Viitteet

## Aiheesta muualla
* Teoksen teksti verkossa.
Old Friends

**Old Friends** on kolmen levyn kokooma Simon & Garfunkelin tuotannosta vuodelta 1997. Siinä on myös paljon duon ensimmäisiä kappaleita ajalta, jolloin heidät vielä tunnettiin nimellä Tom & Jerry.

## Kappaleet

**CD1**
# Bleecker Street
# The Sound Of Silence
# The Sun Is Burning
# Wednesday Morning, 3 A.M.
# He Was My Brother
# Sparrow
# Peggy-O
# Benedictus
# Somewhere They Can't Find Me
# We've Got The Groovy Thing Goin'
# Leaves That Are Green
# Richard Cory
# I Am A Rock
# The Sound Of Silence (Akustinen versio)
# Homeward Bound
# Blues Run The Game
# Kathy's Song
# April Come She Will
# Flowers Never Bend With The Rainfall
# Patterns

**CD2**
# Cloudy
# The Dangling Conversation
# Scarborough Fair/Canticle
# The 59th Street Bridge Song (Feelin´ Groovy)
# For Emily, Whenever I May Find Her
# 7 O'clock News/Silent Night
# A Hazy Shade Of Winter
# At The Zoo
# A Poem On The Underground Wall
# Red Rubber
# Blessed
# Anji
# A Church Is Burning
# Fakin' It
# Save The Life Of My Child
# America
# You Don't Know Where Your Interest Lies
# Punky's Dilemma
# Comfort And Joy
# Star Carol

**CD3**
# Mrs. Robinson
# Old Friends/Bookends
# Overs
# A Most Peculiar Man
# Bye Bye Love
# The Boxer
# Baby Driver
# Why Don't You Write Me
# Feuilles´O
# Keep The Customer Satisfied
# So Long, Frank Lloyd Wright
# Song For The Asking
# Cecilia
# El Condor Pasa (If I Could)
# Bridge Over Troubled Water
# The Only Living Boy In New York
# Hey, Schoolgirl/ Black Stacks
# That Silver Haired Daddy Of Mine
# My Little Town
Genentech

**Genentech** on yhdysvaltalainen biotekniikkayritys. Yrityksen perustivat vuonna 1976 pääomasijoittaja Robert A. Swanson ja biokemisti, tohtori Herbert W. Boyer (tunnettu Yhdistelmä-DNA-tekniikan pioneerina). Genentechin toimialaan kuuluu koko lääketeollisuuden ketju aina tutkimuksesta lääkkeiden kaupallistamiseen ja valmistamiseen asti. 

Genentech on menestynyt viime vuosina erinomaisesti erilaisissa imagotutkimuksissa. Yritys on valittu muun muassa 100 parhaan IT-työnantajan ja 100 parhaan työpaikan työssäkäyvälle äidille joukkoon.

Sveitsiläinen lääkekonglomeraatti Hoffmann-La Roche omistaa suurimman osan Genentechin osakkeista (55,9&nbsp;%, 21. heinäkuuta 2008) ja on tarjoutunut ostamaan loputkin.

## Lähteet

## Aiheesta muualla

*Yrityksen verkkosivusto
Raakaa peliä

**Raakaa peliä** (*Mr. Majestyk*) on yhdysvaltalainen toimintaelokuva vuodelta 1974. Pääosissa nähdään Charles Bronson ja Al Lettieri.

## Juoni

Vince Majestyk (Bronson) viljelee meloneja maatilallaan. Hän ei tahdo millään saada sadolleen poimijoita paikallisväestöstä mutta saa lopulta kiertelevästä porukasta poimijat tilalleen. Bobby Kopas -niminen mies tuputtaa omia työntekijöitään Majestykin hommiin pienellä rahalla mutta Vince kieltäytyy. Bobby uhkaa Vincea aseella ja silloin Vince pahoinpitelee tämän. Hänet viedään putkaan, jossa hänen tielleen osuu mafian palkkamurhaaja Frank Renda (Lettieri), jonka uhkailujen ja rahatarjousten edessä Vince ei taivu. Renda ottaa tämän henkilökohtaisena loukkauksena ja putkasta päästyään alkaa vandalisoida Vincen tilaa. Siitä alkaa kamppailu näiden kahden välillä.

## Arvioita
*[[Video-opas|Video-oppaassa]]* vuodelta 1994 Sam Inkinen kutsuu *Raakaa peliä* perusbronsonilaiseksi toiminnaksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla

* 
* 
*
Rodolfo Bodipo

**Rodolfo Bodipo Díaz** (s. 25. lokakuuta 1977 Sevilla, Espanja) on espanjalais-päiväntasaajanguinealainen jalkapalloilija. Hän edustaa espanjalaista Deportivo La Coruñaa. Hän on pelipaikaltaan hyökkääjä.

Bodipo aloitti uransa CD Isla Cristinasta, minkä jälkeen hän edusti Recreativoa, Racing Santanderia ja Alavésia.

Vuonna 2006 Bodipo siirtyi Deportivo La Coruñaan, mutta hänellä on ollut vaikeuksia vakiinnuttaa paikkaa avauskokoonpanossa. Hän on käynyt lainalla Vasluissa ja Elchessä.

Bodipo kuuluu Päiväntasaajan Guinean maajoukkueeseen. Ensimmäiset maaottelunsa hän pelasi 29-vuotiaana Togoa vastaan karsinnoissa 2006 MM-kisoihin.

## Aiheesta muualla
*Rodolfo Bodipon tilastot LFP:n sivustolla
Miguel Palanca

**Miguel Palanca Fernández** (s. 18. joulukuuta 1987 Tarragona, Espanja) on espanjalainen jalkapalloilija, pelipaikaltaan hyökkääjä. Hän edustaa Castellónia lainasopimuksella Real Madridista.

Palancan isä Santi Palanca pelasi aikanaan Gimnàsticissa ja Espanyolissa.

## Ura

Palanca on barcelonalaisen Espanyolin kasvatti. Kaudet 2006–2008 hän pelasi seuran reservijoukkueessa. Edustusjoukkueessa ja Espanjan pääsarjassa Primera Divisiónissa hän debytoi 29. huhtikuuta 2007 ottelussa Sevillaa vastaan.

Edustustettuaan Espanyolia yli kymmenen vuotta Palanca siirtyi 2 + 1 -vuotisella sopimuksella Real Madridiin kesällä 2008. Hän aloitti kauden 2008–2009 seuran reservijoukkueessa Castillassa, mutta nousi uuden valmentajan Juande Ramosin alaisuudessa edustusjoukkueeseen. Ensiesiintymisensä hän teki klassikko-ottelussa Barcelonaa vastaan 13. joulukuuta 2008.

Kaudeksi 2009–2010 Palanca lainattiin Segunda Divisiónin Castellóniin.

## Lähteet

## Aiheesta muualla

* Palancan esittely Real Madridin sivustolla
Songs from Black Mountain

**Songs from Black Mountain** on yhdysvaltalaisen vaihtoehtorockyhtye Liven vuonna 2006 julkaistu studioalbumi. Albumin kaikki kappaleet on sekä säveltänyt, sanoittanut että sovittanut laulaja-kitaristi Ed Kowalczyk. Albumin kappaleista ”The River”, ”Mystery” ja ”Wings” julkaistiin myös singlet. Myöhemmin kuitenkin selvisi, että albumin kappale ”Sofia” oli kaikkein menestynein yhtyeen kappale.

## Kappaleet
Kaikki kappaleet säveltänyt, sanoittanut ja sovittanut Ed Kowalczyk.

# 
# 
# 
# 
# 
# 
# 
# 
# 
# 
# 
# 

## Kokoonpano
* Ed Kowalczyk – laulu, rytmikitara
* Chad Taylor – soolokitara, taustalaulu
* Patric Dahlheimer – basso, taustalaulu
* Chad Grasey – rummut, taustalaulu

## Arvostelut
* Metacritic: 50/100
* Allmusic: 
* Alternative Addiction: 
* Entertainment Weekly: B–
* Rolling Stone: 

## Lähteet

## Aiheesta muualla
* ''Songs from Black Mountain'' discogs.com -sivustolla